Яшчэ адзін пажар адбыўся вечарам таго ж дня ў Іваках на вуліцы Першамайскай. Дом, дзе адбылося ўзгаранне, выкарыстоўваўся 49-гадовым непрацуючым гамяльчанінам пад дачу. Пажарныя хутка справіліся з агнём. Пры апытанні гаспадара, які знаходзіўся ў стане алкагольнага ап’янення, той расказаў, што з цыгарэтай каля 19 гадзін лёг у ложак. Трагедыі, на шчасце, на гэты раз удалося пазбегнуць. Калі пачала гарэць пасцельная бялізна, мужчына прачнуўся і самастойна паспяшаўся пакінуць памяшканне.